Source: http://casaafacerilor.ro/texte.php?id=28
Timestamp: 2017-05-25 20:00:24+00:00

Document:
Legea 102 / 1992 Home
ARTICOLUL 1 - Stema Romaniei simbolizeaza statul roman national, suveran si independent, unitar si indivizibil si se compune din doua scuturi suprapuse: scutul mare si scutul mic.
Scutul mare, pe albastru, are o acvila de aur cu capul spre dreapta, cu ciocul si ghearele rosii, cu aripile deschise, tinand in cioc o cruce ortodoxa din aur, in gheara dreapta o sabie, iar in gheara stanga un buzdugan.
a) in primul cartier este stema tarii Romanesti: pe albastru, o acvila de aur cu ciocul si ghearele rosii, tinand in cioc o cruce ortodoxa de aur, insotita de un soare de aur la dreapta si de o luna noua de aur la stanga;
b) in cartierul doi este stema Moldovei: pe rosu, un cap de bour negru, insotit de o stea de aur intre coarne, cu cinci raze, de o roza cu cinci foi la dreapta si de o luna conturata la stanga, ambele de argint;
c) in cartierul trei este stema Banatului si Olteniei: pe rosu, peste valuri naturale, un pod de aur cu doua deschideri boltite, din care iese un leu de aur tinand un palos in laba dreapta din fata;
d) in cartierul patru este stema Transilvaniei, cu Maramuresul si Crisana: un scut taiat de un brau rosu ingust: in partea superioara, pe albastru, o acvila neagra cu ciocul de aur, iesind din braul despartitor, insotita de un soare de aur la dreapta, de o luna de argint conturata la stanga; in partea inferioara, pe aur, sapte turnuri rosii, crenelate, dispuse pe doua randuri, patru si trei;
e) in insitiune sant reprezentate tinuturile Marii Negre: pe albastru, doi delfini de aur afrontati, cu cozile ridicate.
ARTICOLUL 2 - Stema Romaniei poate fi confectionata din orice material, poate fi reprodusa in culori, in alb-negru ori prin imprimare pe diferite materiale.
Reprezentarea in alb-negru a stemei se face prin semnele conventionale folosite in heraldica pentru desemnarea cromaticii: aur = puncte la egala distanta intre ele; argint = spatiu liber; rosu = linii verticale; albastru = linii orizontale; negru = linii verticale suprapuse pe linii orizontale. Daca tehnica grafica nu permite reprezentarea conventionala, se poate utiliza redarea prin conturare.
ARTICOLUL 3 - Stema Romaniei, in culori, va fi asezata in sediile tuturor autoritatilor publice, institutiilor de invatamant, misiunilor diplomatice, oficiilor consulare, reprezentantelor comerciale ale Romaniei in strainatate, precum si in saloanele navelor sub pavilion romanesc.
ARTICOLUL 4 - Stema Romaniei va fi reprodusa pe sigiliile autoritatilor publice, pe acte oficiale, pe imprimatele si placile indicatoare ale edificiilor acestora, pe moneda nationala si pe alte semne monetare emise de Romania, pe insemnele si pe unele accesorii ale uniformelor militare, in conditiile stabilite de Guvernul Romaniei.
ARTICOLUL 5 - Modelul original al stemei tarii este prevazut in anexa nr.1, care face parte integranta din prezenta lege.
ARTICOLUL 7 - Pe sigiliul statului este reprezentata stema tarii, cu ROMANIA, in exerga, in partea inferioara.
ARTICOLUL 8 - Sigiliul statului se pastreaza la Ministerul Afacerilor Externe si se aplica, potrivit dispozitiilor ministrului afacerilor externe, pe actele internationale incheiate de Romania.

References: ARTICOLUL 1

ARTICOLUL 2

ARTICOLUL 3

ARTICOLUL 4

ARTICOLUL 5

ARTICOLUL 7

ARTICOLUL 8